Správa zo zahraničnej pracovnej cesty
1. Účastník ZPC: Prof. RNDr. Jozef Noga, DrSc.
Výpočtové stredisko  SAV, Dúbravská cesta 9, 845 35 Bratislava	
2. Zahraničná pracovná cesta:
FRANKFURT AM MAIN, NEMECKO, cesta vykonaná v dňoch 21. 6. – 23. 6. 2016. Účelom cesty bola účasť na 21th PRACE AISBL Council Meeting 22. 6. 2016 od 9:00 do 18:00 (ďalej Rada PRACE), ktorý sa konal v Hoteli Excelsior-Monopol, Mannheimer Straße 11‐13. V zmysle zásad práce PRACE si náklady spojené s cestou svojho zástupcu financovala každá krajina sama. Vzhľadom na skutočnosť, že cesta priamo naväzovala na iné podujatie účastníka v ČR, na dopravu bolo optimálne využiť referentské vozidlo VS SAV. Nocľah z 21. na 22. 6. bol poskytnutý bezplatne. 
3. Rámcový program pobytu:
Cesta sa uskutočnila na pozvanie elektronickou formou tajomníkom Rady PRACE Dr. Serge Bogaertsom. Program zasadnutia je uvedený v prílohe 1. 
4. Stručný priebeh rokovaní:
Po otvorení a privítaní účastníkov predsedom Rady (Dr. Sanzio Bassini), sa postupne preberali témy 21 bodového schváleného programu. Bližšie informácie a pôvodné návrhy uznesení sú v elektronickej prílohe 2. V elektronickej prílohe 3 je sumár uznesení z Rady po zmenách uskutočnených počas zasadnutia. Zo sumáru preberaných bodov programu  vyberám:
	V prvom bloku „A. Inštitucionálne body“ (1-5) i) sa schválila agenda súčasného zasadnutia Rady, ii) sa schválila zápisnica z predchádzajúceho mimoriadneho zasadnutia Rady v Ríme (príloha 4); iii) tajomník Rady v krátkosti informoval o stave plnenia úloh a uznesení predchádzajúcej Rady – podrobná informácia je súčasťou prílohy 2.
	Druhý blok (body B 7-8) bol venovaný budúcemu smerovaniu PRACE. Bol mimoriadne dôležitý z hľadiska budúceho fungovania organizácie v etape PRACE 2.0. Po prednesených správach a analýzach pracovných skupín, diskusia k týmto bodom bola dominujúca. Pozitívom bolo najdenie všeobecného konsenzu pre fungovanie 2. etapy PRACE – PRACE 2.0 s konkrétnym návrhom “Bussiness modelu” (BM - príloha 5), ktorý bol oproti predchádzajúcim návrhom, kde sa nenašiel konsenzus výrazne pozmenený. Model bol už sčasti predstavený na mimoriadnom zasadnutí v Ríme (apríl) popri pracovnom stretnutí účastníkov projektu H2020 EINFRA-4-2014-653838 — PRACE-4IP, ktorého partnerom je i VS-SAV. Podstata návrhu spočíva v rozdelení členských krajín na “hosting” (HM), t. j. tie, ktoré poskytujú infraštruktúru na úrovni TIER0, “Contributing General Partners” (CGP), t. j. partnerov, ktorý prispievajú a môžu priamo využívať túto infraštruktúru na úrovni TIER0 v rámci dohodnutej kapacity poskytnutej do PRACE, a non-contributing partner, ktorý ostáva formálne členom PRACE s veľmi obmedzenými právami a bez možnosti požadovať priamo účasť na využívaní TIER0. Môže však využívať túto infraštruktúru ako spoluriešiteľ tímu CGP. Dôležitým prvkom BM je, že namiesto priameho uhrádzania nákladov na prevádzku, sa bude PRACE podieľať na financovaní (do) 5 špičkových tímov zameraných na rozvoj softvéru v oblasti vysokovýkonného počítania a paralelizácie. Tímy by boli alokované v lokalitách HM, pričom tento model umožňuje i priame spolufinancovanie z programov EÚ. Aj z právneho hľadiska, je najprijateľnejší.  Aj keď princíp 50% podľa HDP krajiny a 50% platby podľa predchádzajúcej spotreby zostane zachovaný, celkový príspevok CGP do PRACE bude oproti pôvodným kalkuláciám nižší. Definitívne nápočty budú uskutočnené do nasledjúcej Rady plánovanej na September 2016. Prvý odhad pre SR je ca. 100000 EUR/rok vrátane časti členského na udržanie sekretariátu PRACE.  
	Blok C (bod 9-11) bol venovaný informáciám vedeckého riadiaceho výboru a priemyselného poradného výboru, pričom sa schválili aj nový členovia do týchto orgánov. Tí nahradili odchádzajúcich členov po vypršaní funkčného obdobia. Následne boli v bode 12 tohto bloku po vypršaní funkčného obdobia 2 roky zvolení Anwar Osseyran (Holandsko) a Sergi Girona (Španielsko) za predsedu a podpredsedu Rady PRACE pre nasledujúce funkčné obdobie. 
	Blok D (body 13-14) boli venované finančným správam PRACE a auditorským správam, ktoré boli prijaté.

	Bloky E a F (body 15-18) Bod 15 bol technického rázu a zaberal sa spôsobom výberového konania na miesto výkonného riaditeľa PRACE AISBL. Body 16-17 už na základe predchádzajúcich diskusií nemuseli byť dopodrobna preberaný a redukoval sa na krátku technickú správu predsedu Rady riaditeľov povereného dočasne i funkciou výkonného riaditeľa ako aj krátkou doplňujúcou predsedu priemyselného poradného výboru. 
	V bode 18 vedúci projektu PRACE-4IP informoval o úspešnej evaluácii priebežnej správy v polovici obdobia riešenia projektu a podal technické informácie ohľadom ďalšieho pokračovania projektu.  
 
5. Odporúčané závery:
Závery, odporúčania a uznesenia Rady PRACE sú zhrnuté v prílohách č. 2 a 3. Na ich základe, a na základe predchádzajúcich uznesení je potrebné podporiť úsilie o dosiahnutie finálnej verzie modelu druhej etapy fungovania organizácie PRACE. 
6. Prehľad prinesenej dokumentácie a miesto jej uloženia
Prílohy 1 – 5 v elektronickej forme, zaslané aj na Sekciu vysokých škôl, vedy a výskumu MŠVVŠ. Všetky materály pre zasadnutie Rady nie je účelné distribuovať, ale na požiadanie sú k dispozícii u delegáta.
	
7.   Osobitne vyhodnotený očakávaný prínos ZPC
Najdôležitejším prínosom je konsenzus v otázke modelu pre fungovanie PRACE v druhej etape (PRACE 2.0). SR už v r. 2015  predbežne potvrdila úmysel zotrvať v PRACE ako plnoprávny člen. Podľa najnovších kalkulácií je pre toto členstvo pre najbližšie roky počítať so sumou zhruba 100 000 EUR/ročne. Účasťou SR v organizácii PRACE prostredníctvom Výpočtového strediska SAV ako koordinátora vysokovýkonného vedeckého počítania v SR, sa však otvorila aj možnosť čerpať prostriedky z projektov HORIZON 2020, ktorých žiadateľom je/bude konzorcium národných inštitúcií združených v PRACE. To sa už zhruba rok úspešne deje prostredníctvom projektu PRACE-4IP. SR sa prostredníctvom  VS SAV intenzívne podieľalo i na príprave projektu PRACE-5IP ako platný člen konzorcia, v zmysle uznesenia Rady. 
	
8.    Spôsob zverejnenia výsledkov ZPC, prenos získaných informácií
Podľa úvahy vedenia Sekcie vysokých škôl, vedy a výskumu MŠVVŠ.
Súhlasím so zverejnením správy na internete
	
Správu vypracoval: prof. RNDr. Jozef Noga, DrSc. 
Dátum: 28. 6. 2016
Správu schválil: 
 
Poznámka: Správu zo ZPC je potrebné vypracovať do 10 dní od jej ukončenia a predložiť na 
·	Sekciu vysokých škôl, vedy a výskumu
·	Sekciu medzinárodnej spolupráce